b'\n_START_ARTICLE_\nSanktbernhardshund\n_START_PARAGRAPH_\nSanktbernhardshunden er opkaldt efter munken Bernard de Menthon (senere Sankt Bernhard), der i \xc3\xa5r 980 anlagde et kloster og herberg i det eneste pas i Alperne mellem Italien og Schweiz. Han anlagde det som en hj\xc3\xa6lp til udmattede rejsende, der i det kolde og uvejsomme bjergterr\xc3\xa6n ofte var faret vild og fanget i snemasserne._NEWLINE_Munkene begyndte i 1600-tallet at avle p\xc3\xa5 egnens store og robuste hunde, der var udstyret med en fremragende lugtesans. Den f\xc3\xb8rste sikre afbildninger af den nuv\xc3\xa6rende sanktbernhardshund er fra 1695. Hundene var m\xc3\xa5ske i begyndelsen selskabs- og beskyttelseshunde i klosteret._NEWLINE_Sanktbernardshunden er ofte portr\xc3\xa6tteret: I tegneserier med sm\xc3\xa5 t\xc3\xb8nder indeholdende br\xc3\xa6ndevin om halsen. Det var hensigten, at det fundne offer kunne varme sig ved at drikke af t\xc3\xb8nden. Men munkene afviser den historie: De tror, at misforst\xc3\xa5elsen skyldes et tidligt maleri.'